ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
13 ม.ค. 2559

สรุปภาวะตลาดภาคเช้า :SET ฟื้นตัวต่อ – SET เมื่อ Timing ได้ อะไรๆก็ดูดี เฉกเช่นเดียวกับ Sentiment ตลาดต่างประเทศที่เป็นช่วงฟื้นตัวเช่นเดียวกัน รวมถึงตัวเลขนำเข้า และส่งออกของจีน ยังหักปากกาเซียน ออกมาไม่ได้แย่เท่าที่ตลาดคาดไว้ หนุนราคาน้ำมันดิบให้ฟื้นตัวอีกต่อ เป็นปัจจัยหนุนให้หุ้นปรับขึ้นถ้วนหน้าเกือบทั้งกระดาน ทั้งนี้ SET ปิดตลาดที่ระดับ 1272.76 จุด, +17.46 จุด +1.39% ด้วยมูลค่าซื้อขายเพิ่มขึ้นมาที่ระดับ 3.0 หมื่นลบ. กลุ่มหลักปิดบวกถ้วนหน้า โดยแบงก์ พลังงาน และ ICT +4.1%, +1.5% และ +0.8% ตามลำดับ ด้านตลาดภูมิภาคฟื้นตัวในระดับ 1-2%
กลยุทธ์ที่แนะนำ : ช่วงบ่าย: คาดแกว่งบริเวณ 1270 +/- 5 จุด โดยกรอบล่างอยู่ที่ 1265 จุด หากต่ำกว่า จะเกิดการพักตัวเพื่อลดความร้อนแรงในระยะสั้นก่อน หลังใช้เวลาเพียง 1 วัน (ครึ่งบ่ายวาน+ครึ่งเช้านี้) ปรับขึ้นมากว่า 40 จุดแล้ว กลยุทธ์ ตลาดเปิดโอกาสสำหรับการเก็งกำไรอีกครั้ง อย่างไรก็ตาม ยังคงเน้นเพียงรอบสั้นๆ ตามภาพรวม SET ที่ยังไม่ดีนัก ทั้งนี้ หุ้นแนะนำตามสัญญาณเทคนิค ได้แก่ PRAKIT (รับ 15.80 ต้าน 17.50 Cut 15.30) และ SIM (รับ 1.31 ต้าน 1.45 Cut 1.27)
 